Source: https://fi.m.wikipedia.org/wiki/Oikeuskansleri
Timestamp: 2019-04-22 18:25:03+00:00
Document Index: 18303809

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

Oikeuskansleri – Wikipedia
laillisuusvalvontaa suorittava viranhaltija Suomessa
Valtioneuvoston oikeuskansleri (lyhenne OK[1] tai OKA, ruots. justitiekanslern) on laillisuusvalvontaa suorittava viranhaltija Suomessa. Myös Ruotsissa ja Virossa on samankaltainen oikeuskanslerin virka.
Oikeuskanslerin leima
Oikeuskansleri valvoo valtioneuvoston toimien lainmukaisuutta, ja hänellä on läsnäolo- ja puheoikeus valtioneuvoston istunnoissa. Käytännössä valvonta tapahtuu niin, että oikeuskansleri tarkistaa valtioneuvoston yleisistuntojen ja tasavallan presidentin asiakirjat etukäteen[2]. Hän myös antaa lainopillisia neuvoja valtioneuvostolle ja ottaa vastaan kansalaisten kanteluja lainvastaisesta viranomaistoiminnasta. Oikeuskansleri voi myös ajaa syytettä valtakunnanoikeudessa. Hänen toimialansa on osittain sama kuin eduskunnan oikeusasiamiehen.
Oikeuskanslerina toimi 2007–2017 oikeustieteen tohtori Jaakko Jonkka. Hänen seuraajansa Tuomas Pöysti aloitti vuoden 2018 alusta[3]. Oikeuskanslerin ohessa toimii apulaisoikeuskansleri sekä apulaisoikeuskanslerin sijainen.
Oikeuskansleri johtaa valtioneuvoston yhteydessä toimivaa oikeuskanslerinvirastoa (lyhenne OKV[1]), joka valmistelee hänen ratkaistavikseen kuuluvat asiat ja muut hänen toimialansa tehtävät.
Emeritusprofessori Markku Helinin mukaan hallituksen ei tarvitse noudattaa oikeuskanslerin mielipidettä lain perustuslainmukaisuudesta, joka ratkaistaan vasta eduskunnan perustuslakivaliokunnassa. Oikeuskanslerin kantaa seuraamalla voi silti joskus välttää lainvalmistelutyön haaskaamisen.[4][5]
Tasavallan presidentti nimittää oikeuskanslerin ja apulaisoikeuskanslerin sekä oikeuskanslerinviraston kansliapäällikön.
Autonomian aikana oikeuskansleria edelsi virkanimike prokuraattori ja tätä ennen drotsi.
Ylimmän syyttäjän tehtävät siirtyivät oikeuskanslerilta valtakunnansyyttäjälle 1997.lähde?
OikeuskansleritMuokkaa
Pehr Evind Svinhufvud 1918
Axel Fredrik Charpentier 1918–1928
Urho Castrén 1928–1929
Albert von Hellens 1930
Albert Makkonen 1930–1933
Oiva Huttunen 1933–1944
Toivo Tarjanne 1944–1950
Carl Gustaf Möller 1950–1955
Olavi Honka 1956–1961
Antti Hannikainen 1961–1964
Aarne Nuorvala 1964–1965
Jaakko Enäjärvi 1965–1970
Risto Leskinen 1970–1982
Kai Korte 1982–1986
Jorma S. Aalto 1986–1998
Paavo Nikula 1998–2007
Jaakko Jonkka 2007–2017
Risto Hiekkataipale 2017 vt.
Tuomas Pöysti 2018–
ApulaisoikeuskansleritMuokkaa
Knut Immanuel Savonius 1918–1926
Urho Castrén 1926–1928
Eino Johannes Ahla 1928–1933
Carl Gustaf Möller 1933–1950
Antti Juhana Hannikainen 1950–1956
Eero Johannes Manner 1956–1965
Reino Markus Lindroos 1965–1971
Jorma S. Aalto 1971–1974
Antti Okko 1974–1981
Jukka Pasanen 1981–2001
Jaakko Jonkka 2001–2007
Mikko Puumalainen 2007–2014, 2018-
Risto Hiekkataipale 2014-2017 (väliaikainen oikeuskansleri)
Kimmo Hakonen 2017 (vt.)
Oikeuskanslerinviraston historia
↑ a b Lyhenneluettelo 25.04.2013. Kotimaisten kielten keskus. Viitattu 16.6.2013.
↑ Apulaisoikeuskanslerista tulee väliaikainen oikeuskansleri Yle Uutiset. 15.6.2017. Viitattu 15.6.2017.
↑ Jussi Virkkunen: Sote-uudistuksen vetäjästä Tuomas Pöystistä Suomen ylin laillisuusvalvoja, Ylen uutiset 24.5.2017
↑ Oikeuskansleri ei voi määrätä, millaisia lakeja hallitus esittää Helsingin Sanomat. 20.12.2016.
↑ Oikeustieteen tohtori: ”Suomi lakkaisi olemasta ­demokratia, jos oikeuskansleri tai muu virkamies voisi määrätä, millaisen esityksen hallitus saa viedä eduskuntaan” Demokraatti. 20.12.2016.
Artikkeli oikeuskanslerin historiasta Kanava-lehdessä
Valtioneuvoston oikeuskanslerin ratkaisuja
Helsingin Sanomat 14.6.2007: Jaakko Jonkka oikeuskansleriksi
Laillisuusvalvojilla reviiririita Turun Sanomat 18.5.2014.
Hallituksen painostus jyräsi oikeuskanslerin pyrkimykset korjata ongelmallisia lakiesityksiä – oikeustieteen professorit tyrmistyivät Helsingin Sanomat 18.12.2016.
Noudettu kohteesta ”https://fi.wikipedia.org/w/index.php?title=Oikeuskansleri&oldid=18037049”
Viimeksi muokattu 29. maaliskuuta 2019 kello 21.03